
  ΕΛΛΗΝΙΚΗ ΔΗΜΟΚΡΑΤΙΑ                                




  ΝΟΜΟΣ ΛΕΥΚΑΔΑΣ






ΑΝΑΡΤΗΤΕΑ ΣΤΟ ΔΙΑΔΙΚΤΥΟ
  ΔΗΜΟΣ ΛΕΥΚΑΔΑΣ                                              

                                   
  ΑΠΟΣΠΑΣΜΑ

Από το Πρακτικό της με αρ. 4ης/2023 Συνεδρίασης
της Επιτροπής Ποιότητας Ζωής

του Δήμου Λευκάδας

Αριθ. Αποφ.: 9/2023
Στην Λευκάδα σήμερα στις 14 του μηνός Ιουνίου  του έτους  2023,  ημέρα  Τετάρτη  και  ώρα 11:00,  ήλθε σε τακτική ΔΙΑ ΖΩΣΗΣ ΣΥΝΕΔΡΙΑΣΗ, η Επιτροπή Ποιότητας Ζωής, σύμφωνα με τις δ/ξεις του άρθρου 75 του Ν.3852/2010 όπως αυτό αντικαταστάθηκε από το άρθρο 77 του Ν. 4555/18,  το άρθρο 94 του ν. 4685/20, την παρ. 3 του άρθρου 40 του Ν. 4735/20  και την υπ΄αριθ. 374/Α.Π. 39135/30-05-2022 εγκ. ΥΠ. ΕΣ., ύστερα από την αριθ. πρωτ: 14022/9-6-2023 έγγραφη πρόσκληση του Προέδρου της, η οποία επιδόθηκε  νόμιμα στα μέλη της.

Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω πέντε (5) μέλη, άρχισε η Συνεδρίαση.

    
                  ΠΑΡΟΝΤΕΣ


                       ΑΠΟΝΤΕΣ
	1.
	Λύγδας Σπυρίδων (Πρόεδρος) 
	1.  
	Βικέντιος Νικόλαος 

	2.
	Σολδάτος Χαρίλαος
	2.  
	Αργυρός Νικόλαος 

	3.
	Τυπάλδος Νικόλαος 
	3.  
	Γιαννιώτης Παναγιώτης

	4.
	Μαργέλη Μαρία 
	4.  
	Σαρανταένας Ιωάννης

	5.
	Σολδάτος Γεώργιος
	5. 
	

	6.
	
	6.
	

	7.
	
	7.
	

	8.
	
	8.
	

	9.
	
	9.
	



Τα ανωτέρω απόντα μέλη απουσίαζαν, αν και κλήθηκαν νόμιμα.

Τα πρακτικά τηρήθηκαν από την γραμματέα της Επιτροπής Ποιότητας Ζωής,  Αιμιλία Χαλκιοπούλου, υπάλληλο του Δήμου.

ΘΕΜΑ 4ο : Έγκριση ή μη της μελέτης με τίτλο : «ΚΥΚΛΟΦΟΡΙΑΚΗ  ΜΕΛΕΤΗ  ΠΕΡΙΟΔΙΚΗΣ ΠΕΖΟΔΡΟΜΗΣΗΣ,  ΚΟΙΝΟΤΗΤΑΣ  ΒΑΣΙΛΙΚΗΣ, ΔΗΜΟΥ ΛΕΥΚΑΔΑΣ»
                                                            
Εισηγητής: Σπυρίδων Λύγδας, Πρόεδρος Ε.Π.Ζ., Αντιδήμαρχος
Ο Πρόεδρος της Ε.Π.Ζ. κ. Σπυρίδων Λύγδας, Αντιδήμαρχος, εισηγούμενος το θέμα, έθεσε υπόψη των μελών της Ε.Π.Ζ. τα εξής:
            «Η παρούσα μελέτη αφόρα την περιοδική πεζοδρόμηση δημοτικών  οδών στο κέντρο του οικισμού της Κοινότητας Βασιλικής του Δήμου Λευκάδας.


Οι  δημοτικοί οδοί 25ης Μαρτίου και 28ης Οκτωβρίου  , λόγω της θέσης τους ( τοπίο - εκκλησία - εποχιακά καταστήματα)  δέχονται   μεγάλο αριθμό   τουριστικών  επισκεπτών  κατά τους θερινούς μήνες. Για την ασφαλή  κυκλοφορία των πεζών αλλά  και των ΑΜΕΑ είναι αναγκαία η ρύθμιση της περιοδικής  πεζοδρόμησης τους, κατά τους μήνες της τουριστικής περιόδου. Το μήκος της οδού 28ης Οκτωβρίου    που θα πεζοδρομηθεί είναι 185,00μέτρα και η υφιστάμενη σήμανση της, όπως αποτυπώνεται στο συνημμένο σχέδιο ΚΟ-1της μελέτης, είναι μονόδρομος με φορά κίνησης οχημάτων  από τα Νότια του οικισμού  (παραλιακός  δρόμος  Ο.Τ. 21&22) προς τα Βορειοανατολικά (Ο.Τ. 30-33). Το μήκος της οδού 25ης Μαρτίου που θα πεζοδρομηθεί είναι 50,00μέτρα και η υφιστάμενη σήμανση της, όπως αποτυπώνεται στο συνημμένο σχέδιο ΚΟ-1,   είναι μονόδρομος με φορά κίνησης οχημάτων  από τα Βορειοανατολικά του οικισμού  (Ο.Τ. 24&25) προς τα Νότια (επαφή με τον παραλιακό  δρόμο Ο.Τ. 25-23).  Με την πεζοδρόμηση των παραπάνω  οδών  θα δημιουργηθεί ένα μικρό δίκτυο πεζοδρόμων με δύο άλλες μικρές οδούς (Ο.Τ .22-24 & Ο.Τ. 24-29)  που τέμνουν τις  παρούσες  και συνδέονται με αυτές  με σκαλοπάτια (υψομετρική διαφορά) που καθιστούν  αδύνατη  τη διέλευση οχημάτων.


Η εναλλακτική διαδρομή της κυκλοφορίας των οχημάτων  που διέρχονται  την οδό 28ης Οκτωβρίου,    θα γίνεται από το τμήμα του  παραλιακού  δρόμου,   που εφάπτεται με τα Ο.Τ. 22 και 23 . Το τμήμα αυτό της οδού  μήκους 35 μέτρων,  είναι μονόδρομος με φορά κίνησης απο ανατολικά προς δυτικά, όπως αποτυπώνεται και στο συνημμένο σχέδιο ΚΟ-1 της μελέτης και   κατά την διάρκεια της περιοδικής πεζοδρόμησης, σύμφωνα με την  κυκλοφοριακή μελέτη του Δημοτικού Λιμενικού Ταμείου Λευκάδας,  θα είναι αμφίδρομης  κυκλοφορίας οχημάτων,   με την χρήση πάντα  των φωτεινών σηματοδοτών, που θα τοποθετηθούν , όπως αποτυπώνεται και στο συνημμένο σχέδιο ΚΟ-2 της μελέτης. 

 
Η εναλλακτική διαδρομή της κυκλοφορίας των οχημάτων  που διέρχονται  την οδό 25ης Μαρτίου με κατεύθυνση τον παραλιακό δρόμο, όπως αποτυπώνεται και στο συνημμένο σχέδιο ΚΟ-2 της μελέτης,  θα υλοποιείται  από τον δημοτικό δρόμο που περιβάλλεται απο τα    Ο.Τ. 25 και 28 του ρυμοτομικού σχεδίου οικισμού Βασιλικής-Πόντι.  


Τα γεωμετρικά χαρακτηριστικά της  εναλλακτικής   οδού για την περιοδική πεζοδρόμηση της οδού  28ης Οκτωβρίου,    δεδομένου ότι απαγορεύεται η στάθμευση και στις δύο πλευρές της,   καλύπτει την άρτια λειτουργία της αμφίδρομης κυκλοφορίας οχημάτων,  με την χρήση των φωτεινών σηματοδοτών  και μπορεί  να εξυπηρετήσει  τον κυκλοφοριακό φόρτο  της αποκλειόμενης για περιοδική πεζοδρόμηση Δημοτικής οδού 28ης Οκτωβρίου.


Τα γεωμετρικά χαρακτηριστικά της  εναλλακτικής   οδού για την περιοδική πεζοδρόμηση της οδού  25ης Μαρτίου,    δεδομένου ότι απαγορεύεται η στάθμευση και στις δύο πλευρές της,   καλύπτει την άρτια λειτουργία της κυκλοφορίας οχημάτων, και μπορεί  να εξυπηρετήσει  τον μικρό κυκλοφοριακό φόρτο, που το μεγαλύτερο ποσοστό του, είναι απο τους μόνιμους κατοίκους των Ο.Τ. 25,26,27 και 28,   της αποκλειόμενης για περιοδική πεζοδρόμηση Δημοτικής οδού 25ης Μαρτίου. Ακόμη η απαγόρευση της εισόδου των οχημάτων,  κατά τις ώρες της περιοδικής πεζοδρόμησης, από τον υφιστάμενο δρόμο, μεταξύ των Ο.Τ. 26 & 27 ,Β.Δ. του Αστυνομικού Τμήματος Βασιλικής,   θα εξυπηρετήσει ακόμη περισσότερο την άρτια κυκλοφορία των οχημάτων.  


Η τάξη μεγέθους του κυκλοφοριακού φόρτου που θα εκτρέπεται στο εναλλακτικό οδικό δίκτυο,  κυρίως την τουριστική περίοδο από αρχές Μαΐου έως και το τέλος Σεπτεμβρίου    από τις ώρες 19:00 μ.μ έως και την 01:00 π.μ είναι μεταβλητή και χαμηλού κυκλοφοριακού φόρτου. Ο φόρτος αυτός δεν θα επιβαρύνει δυσμενώς κυκλοφοριακά την εναλλακτική οδό.


Η πρόσβαση των κατοίκων που γειτνιάζουν με το αποκλειόμενο οδικό δίκτυο θα εξασφαλιστεί με την ειδική άδεια που θα χορηγείται, σύμφωνα με τον κανονισμό λειτουργίας της περιοδικής πεζοδρόμησης,  που έχει  συνταχθεί,  για τις οδούς, 25ης Μαρτίου και 28ης Οκτωβρίου. Ακόμη το πλάτος των περιοδικά πεζοδρομημένων οδών,  που θα παραμένει ελεύθερο για την κυκλοφορία πεζών & ΑΜΕΑ σύμφωνα με τον  κανονισμό λειτουργίας είναι 3,50 μέτρα, που το καθιστούν   επαρκές και λειτουργικό. 


Στις  οδούς  που προτείνονται  να πεζοδρομηθούν   λόγω του μικρού τους πλάτους, δεν επιτρεπόταν η στάθμευση και επομένως η πεζοδρόμηση τους δεν θα στερήσει από την κοινότητα Βασιλικής θέσεις στάθμευσης οχημάτων. Στις γειτονικές - κοντινές οδούς υπάρχει ικανοποιητικός χώρος για στάθμευση. Ακόμη δε ο Δήμος θα διαμορφώσει στο προσεχές μέλλον τρείς  χώρους στάθμευσης αυτοκινήτων στα Ο.Τ. 47Β,51Α & 54Α. Η χωρητικότητά τους θα είναι περίπου ογδόντα (80) θέσεων για επιβατηγά αυτοκίνητα. 


 Οι οδοί 25ης Μαρτίου και 28ης Οκτωβρίου  που προτείνονται να πεζοδρομηθούν περιοδικά, είναι δημοτικές σύμφωνα με το ΦΕΚ 138Δ/26-02-1993 έγκρισης αναθεώρησης και επέκτασης  ρυμοτομικού σχεδίου οικισμού Βασιλικής-Πόντι. Η εναλλακτική παραλιακή οδός  που προτείνεται, περιλαμβάνεται στα όρια του ρυμοτομικού σχεδίου οικισμού Βασιλικής-Πόντι και είναι εντός της Χερσαίας Ζώνης Λιμένα  σύμφωνα με το ΦΕΚ 124ΑΑΠ/06-07-2016.


Η υφιστάμενη σήμανση των  οδών  που προτείνονται  να πεζοδρομηθούν   όπως και της εναλλακτικής παραλιακής οδού ισχύει από έτος 2001 σύμφωνα με την αριθμ. 69/2001 απόφαση του  Δημοτικού Συμβουλίου Δήμου Απολλωνίων με θέμα: "Απόφαση Δ.Σ. για την επικύρωση απόφασης του Τοπικού Συμβουλίου Βασιλικής σχετικά με το κυκλοφοριακό" 


Η σήμανση που θα υλοποιηθεί θα είναι  σύμφωνη  με την Οδηγία Μελετών Οδικών Έργων Σήμανσης (ΟΜΟΕ-ΚΣΑ), Τεύχος 6, της  Γενικής Γραμματείας Δημοσίων Έργων του Υ.ΠΕ.ΧΩ.ΔΕ.. Οι  πινακίδες που θα χρησιμοποιηθούν θα είναι  ρυθμιστικές  του Κ.Ο.Κ. και είναι:

1. Πληροφοριακή Πινακίδα Περιοδικής Πεζοδρόμησης  σύμφωνα με το Αρ. Πρωτ. : ΔΟΥ/οικ/3715/Φ253/16-07-2018 έγγραφο του Υπουργείου Υποδομών και Μεταφορών (Δ13) που θα εμπεριέχει την πινακίδα τύπου Ρ-55 του Κ.Ο.Κ. που σημαίνει την οδό για υποχρεωτική διέλευση πεζών και θα περιλαμβάνει και τον λογότυπο "ΠΕΡΙΟΔΙΚΗ ΠΕΖΟΔΡΟΜΗΣΗ ΚΑΤΑ ΤΟΥΣ ΜΗΝΕΣ ΜΑΙΟ ΕΩΣ  ΣΕΠΤΕΜΒΡΙΟ - ΩΡΕΣ ΑΠΟ 19:00μ.μ  ΕΩΣ 01:00π.μ.", τέσσερα τεμάχια  που θα τοποθετηθούν  στην αρχή και στο τέλος των  οδών  που θα πεζοδρομηθούν.

2.  Πληροφοριακή  με λογότυπο: ΑΠΟ 19:00 Μ.Μ. ΕΩΣ 01.00 Π.Μ.
3. Τύπου Ρ-7 απαγορεύεται η είσοδος σε  όλα τα οχήματα στην αρχή του πεζοδρόμου 
4. Τύπου Ρ-47 υποχρεωτική κατεύθυνση πορείας προς τα αριστερά  πριν την αρχή της εναλλακτικής οδού

5. Τύπου Ρ-48 υποχρεωτική κατεύθυνση πορείας προς τα δεξιά  πριν την αρχή της εναλλακτικής οδού και 

6. Τύπου Ρ-27 που απαγορεύει την αριστερή στροφή στους εποχούμενους από τα δυτικά του οικισμού προς τα ανατολικά και πριν την αρχή της πεζοδρομημένης οδού. 

7. Τύπου Ρ-28 που απαγορεύει την δεξιά  στροφή

8. Τύπου Ρ-40 που απαγορεύει την στάση και την στάθμευση


Οι θέσεις  που θα τοποθετηθούν οι ρυθμιστικές πινακίδες για την πεζοδρόμηση    αποτυπώνονται στο συνημμένο Τοπογραφικό Διάγραμμα ΚΟ-2 με τίτλο: " ΤΟΠΟΓΡΑΦΙΚΟ ΔΙΑΓΡΑΜΜΑ  ΓΕΝΙΚΗΣ  ΔΙΑΤΑΞΗΣ -ΚΥΚΛΟΦΟΡΙΑΚΗΣ ΜΕΛΕΤΗΣ ΠΕΡΙΟΔΙΚΗΣ ΠΕΖΟΔΡΟΜΗΣΗΣ ΚΟΙΝΟΤΗΤΑΣ  ΒΑΣΙΛΙΚΗΣ ΔΗΜΟΥ ΛΕΥΚΑΔΑΣ" . Η υφιστάμενη σήμανση είναι όπως φαίνεται  στο συνημμένο Τοπογραφικό Διάγραμμα ΚΟ-1  με τίτλο: "ΤΟΠΟΓΡΑΦΙΚΟ ΔΙΑΓΡΑΜΜΑ ΥΦΙΣΤΑΜΕΝΗΣ ΚΥΚΛΟΦΟΡΙΑΚΗΣ ΟΡΓΑΝΩΣΗΣ ΚΟΙΝΟΤΗΤΑΣ ΒΑΣΙΛΙΚΗΣ ΔΗΜΟΥ ΛΕΥΚΑΚΑΣ"

   
 Η προμήθεια και η τοποθέτηση των ρυθμιστικών πινακίδων σήμανσης Κ.Ο.Κ.  θα υλοποιηθεί από  την Τεχνική Υπηρεσία του Δήμου Λευκάδας.


Η παρούσα μελέτη κυκλοφοριακής ρύθμισης ήταν αίτημα του Συμβουλίου της Κοινότητας Βασιλικής του Δήμου Λευκάδας. Το Κοινοτικό Συμβούλιο της Βασιλικής αφού της κοινοποιηθεί η μελέτη  θα ενημερώσει τους κατοίκους του οικισμού για το μέτρο της περιοδικής πεζοδρόμησης. 


Η Κοινότητα Βασιλικής με την αριθμ. 8/2023 απόφαση του Κοινοτικού Συμβουλίου της ενέκρινε την παραπάνω μελέτη. 

 
Ακόμη η παραπάνω μελέτη κοινοποιήθηκε  στο Δημοτικό Λιμενικό Ταμείο Δήμου Λευκάδας , στην Αστυνομική Διεύθυνση Λευκάδας - Αστυνομικό Τμήμα Βασιλικής καθώς και στο Λιμεναρχείο Λευκάδας - Α Λ/Τ Νυδριού, για την σύμφωνη ή μη γνώμη τους καθώς και για την αστυνόμευση του μέτρου της περιοδικής πεζοδρόμησης εφόσον  εγκριθεί από την Αποκεντρωμένη Διοίκηση Π.Δ.Ε.& Ι.


Η    Αστυνομική Διεύθυνση Λευκάδας - Αστυνομικό Τμήμα Βασιλικής με το αριθμ. πρωτ. 1016/49/534-α΄/05-05-2023 έγγραφό της είναι σύμφωνη με την παραπάνω μελέτη και θα αστυνομεύσει το εν λόγο μέτρο στην περιοχή αρμοδιότητας της


Το Λιμεναρχείο Λευκάδας - Α Λ/Τ Νυδριού με το αριθμ. πρωτ. 2132.15/458/2023 την 20-05-2023 έγγραφό του  είναι σύμφωνο  με την παραπάνω μελέτη και θα αστυνομεύσει το εν λόγο μέτρο στην περιοχή αρμοδιότητας του.


Το Δημοτικό Λιμενικό Ταμείο Λευκάδας με την αριθμ. 78/2023 απόφαση του ενέκρινε την παραπάνω μελέτη.  

Η εκπόνηση της παρούσης  μελέτης υλοποιήθηκε σύμφωνα με:

1. το Αρ. Πρωτ. : ΔΟΥ/οικ/3715/Φ253/16-07-2018 έγγραφο του Υπουργείου Υποδομών και Μεταφορών, Γενική Γραμματεία Υποδομών, Γενική Δ/νση  Συγκ/κων Υποδομών, Δ/νση Οδικών Υποδομών (Δ13),  Τμήμα Ε, με Θέμα: Περιοδικές Πεζοδρομήσεις 

2. τις Οδηγίες Μελετών Οδικών Έργων Κατακόρυφης Σήμανσης Αυτοκινητοδρόμων (ΟΜΟΕ-ΚΣΑ),  Τεύχος 6, της  Γενικής Γραμματείας Δημοσίων Έργων του Υ.ΠΕ.ΧΩ.ΔΕ. και 

3. του  αριθμ. 221252 / 18-09-2017 με ΑΔΑ: ΩΤΘΚΟΡ1Φ-034 έγγραφο Διευκρινίσεων -Οδηγιών του Γενικού Γραμματέα της Αποκεντρωμένης Διοίκησης ΠΔΕ&Ι

Εισηγούµεθα

Την έγκριση της παραπάνω μελέτης με τίτλο  «ΚΥΚΛΟΦΟΡΙΑΚΗ  ΜΕΛΕΤΗ  ΠΕΡΙΟΔΙΚΗΣ ΠΕΖΟΔΡΟΜΗΣΗΣ,  ΚΟΙΝΟΤΗΤΑΣ  ΒΑΣΙΛΙΚΗΣ, ΔΗΜΟΥ ΛΕΥΚΑΔΑΣ» .

Μετά από διαλογική συζήτηση, η Ε.Π.Ζ.  αφού  έλαβε υπόψη της:

· την ανωτέρω εισήγηση και τα σχετικά έγγραφα που μνημονεύονται
· τις δ/ξεις του άρθρου 75 του Ν. 3852/10  περί λειτουργίας Ο.Ε. & Ε.Π.Ζ όπως αντικαταστάθηκαν από τις δ/ξεις του άρθρου 77 του Ν. 4555/18, τις  δ/ξεις της περίπτ. α της   παρ. 13 του άρθρου 5 του ν. 4623/19.

· τις δ/ξεις του άρθρου 73 του Ν. 3852/10 περί αρμοδιοτήτων της Ε.Π.Ζ. όπως αυτές
αντικαταστάθηκαν με τις δ/ξεις του άρθρου 40 του Ν. 4735/2020.
· Την αρ. 8/2023 απόφαση της κοιν. Βασιλικής

ΑΠΟΦΑΣΙΖΕΙ ΟΜΟΦΩΝΑ


Εισηγείται στο Δ.Σ. την έγκριση της ανωτέρω μελέτης με τίτλο:  «ΚΥΚΛΟΦΟΡΙΑΚΗ  ΜΕΛΕΤΗ  ΠΕΡΙΟΔΙΚΗΣ ΠΕΖΟΔΡΟΜΗΣΗΣ,  ΚΟΙΝΟΤΗΤΑΣ  ΒΑΣΙΛΙΚΗΣ, ΔΗΜΟΥ ΛΕΥΚΑΔΑΣ» .

Η απόφαση αυτή πήρε αύξοντα αριθμό: 9/2023.



       Ο ΠΡΟΕΔΡΟΣ 





ΤΑ   ΜΕΛΗ

  

    ΣΠΥΡΙΔΩΝ ΛΥΓΔΑΣ

